Хосе Марти
Леопардът има планината…

Превод от испански: Атанас Далчев, Александър Муратов, 1975

chitanka.info

Леопардът има планината,

дето остри канари го вардят.

Имам повече от леопарда:

имам аз един добър приятел.

Спи си след игри и след забави

гейшата на мекото възглаве.

Казвам си: „Възглавката безценна

верния приятел не заменя.“

Има дивен замък феодала,

птицата — крило, бедняк — зората,

а на мен съдбата ми е дала

там във Мексико един приятел.

Президентът има си градини

със фонтани и басейни сини,

жито, амбра, злато и палати:

аз си имам повече — приятел.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.